দিল্লি বিমানবন্দর থেকে গ্রেফতার লস্কর জঙ্গি - Kolkata24x7 | Read Latest Bengali News, Breaking News in Bangla from West Bengal's Leading online Newspaper
Home জাতীয় দিল্লি বিমানবন্দর থেকে গ্রেফতার লস্কর জঙ্গি
নয়াদিল্লি: স্বাধীনতা দিবসের আগে জঙ্গি নাশকতার ছক বানচাল করল দিল্লি পুলিশ৷ সোমবার দিল্লি পুলিশ ইন্দিরা গান্ধী ইন্টারন্যাশনাল বিমানবন্দর থেকে এক লস্কর জঙ্গিকে গ্রেফতার করে৷ সৌদি আরব থেকে বিমানে দিল্লি বিমানবন্দরে নামামাত্র তাকে গ্রেফতার করে পুলিশ৷ ধৃত জঙ্গির নাম হাবিবুর রহমান ওরফে হাবিব৷
পুলিশ জানিয়েছে, হাবিব একসময় ওড়িশার কেন্দ্রপাড়ার বাসিন্দা ছিল৷ মূলত সে জঙ্গিদের সঙ্গে সংযোগস্থাপনের কাজ করে৷ লস্কর জঙ্গি শেখ আবদুল নইমের সঙ্গে সংযোগস্থাপনের কাজ করত৷ এই আবদুলকে ২০০৭ সালে গ্রেফতার করে ভারতীয় সেনা৷
সীমান্ত পেরিয়ে ভারতে অনুপ্রবেশের সময় ধরা পড়ে সে৷ পরে ২০১৪ সালের অগষ্ট মাসে মহারাষ্ট্র থেকে কলকাতা নিয়ে আসার পথে পুলিশের হেফাজত থেকে পালিয়ে যায়৷ এরপর পাকিস্তানে গিয়ে অন্য জঙ্গি সংগঠনে নাম লেখায় সে৷ জাতীয় তদন্তকারী সংস্থা বা এনআইএ’র গোয়েন্দারা তাকে ২০১৭ সালে গ্রেফতার করে৷
জানা গিয়েছে, বিশেষ সূত্রে এনআইএ’র কাছে খবর আসে হাবিবুর সৌদি থেকে ভারতে আসার ছক কষছে৷ এরপর সৌদির গোয়েন্দা সংস্থার সাহায্যে আরও তথ্য পায় ভারত৷ তারপরই হাবিবুরকে দিল্লি বিমানবন্দর থেকে গ্রেফতার করা হয়৷ এই গ্রেফতারি প্রসঙ্গে এনআইএ জানিয়েছে, নাশকতামূলক কাজের জন্য হাবিবুরকে ভারতে পাঠানো হয়েছিল৷ কোথায় কোথায় জঙ্গি হামলা করা যেতে পারে তার রেইকি করতে আসে সে৷
Previous articleমোদী মুসলিমদের অপছন্দ করেন: থারুর
Next articleজনসভার আগেই অভিষেকের পোস্টার ছেঁড়া নিয়ে উত্তপ্ত বালুরঘাট
৪২ হাজার রোহিঙ্গাকে ফেরত নিতে হবে, বাংলাদেশকে চাপ সৌদির
পাক অনুমতি না দেওয়ায় সুপার সাইক্লোন ‘কিয়ারে’র মধ্যেই সৌদি সফর মোদীর
অবিবাহিত কাপলরাও এবার থাকতে পারবেন সৌদির হোটেলে
ইমরানের চেষ্টা ব্যর্থ করে কাশ্মীর ইস্যুতে সৌদি যুবরাজকে পাশে টানলেন দোভাল